Seer voet hou oud-kampioen uit Franse Ope | Netwerk24
Stan Wawrinka in aksie by die Franse Ope verlede jaar. Foto: Getty Images
Die 36-jarige Wawrinka, 2015 se manskampioen by Roland Garros, het ten tyde van die operasie gesê dat hy slegs vir 'n paar weke buite aksie sal wees.
"Ons het gehoop dat hy gereed sal wees om in Parys te speel ná 'n klein prosedure aan sy voet, maar hy kon nie betyds sy volle fiksheid herwin nie," het 'n woordvoerder vir Wawrinka in 'n nuusverklaring gesê.
"Stan werk nou hard om gereed te wees vir die grasbaanseisoen en hoop om in Junie fiks te wees."
Dié Switser, wat nou nr. 24 op die wêreldranglys is en op die kruin van sy loopbaan as die derde beste speler ter wêreld gereken was, het in 2005 die eerste keer in die Franse Ope gespeel. – Reuters